text: BIOS-sagen: Kræver nødplan for ambulancer
  27 april 2015 kl. 14.33
  SF og enhedslisten i regionsrådet i Region Syddanmark ønsker, at der skal lave en nødplan for ambulancekørslen, hvis det ikke lykkes Bios at opfylde kontrakten fra 1. september.
  - Alt i alt finder Enhedslisten og Socialistisk Folkeparti situationen meget bekymrende, og mener, at regionen skal sikre sig i forhold til alle situationer, som kan opstå, hedder det i forslaget, som regionsrådet drøfter mandag eftermiddag.
  - Befolkningen er bekymret, redderne er bekymret, og SF og Enhedslisten er også bekymrede, men flertallet er det ikke, siger Vibeke Syppli Enrum, Enhedslisten, til TV SYD før mødet.
  Hun bliver foreholdt, at BIOS oplyser, at de har kontrakter fra 133 og ca. 170 andre på vej. Alligevel ønsker hun ikke at vente nogle uger for at se, hvordan situationen udvikler sig.
  - Det synes vi ikke er ansvarligt. Vi må have en plan, hvis BIOS ikke kan løfte opgaven, siger hun til TV SYD.
  Hør interview med Vibeke Syppli Enrum om forslaget. (Var.: 2:25)
  